Der ingen skulle tru at nokon kunne bu

***Der ingen skulle tru at nokon kunne bu*** er en norsk fjernsynsserie. Serien handler om mennesker som har valgt å leve på avsidesliggende plasser, nær naturen og i enklere kår.

Det første programmet ble sendt på NRK 8. desember 2002. Ved utgangen av 2024 er det laga 24 sesonger av serien.

Oddgeir Bruaset skapte programmet og var programleder de første tolv åra. Sentrale var også fotografene Brede Røsjø og Tor Sivertstøl. Da Bruaset pensjonerte seg i 2014, tok Arve Uglum over. Sammen med hovedfotograf Torje Bjellaas hadde Uglum ansvaret i fem sesonger. I 2020 tok Noralv Pedersen over som programleder; han lager serien sammen med Bjellaas.

## Tittel og konsept
Tittelen på serien kommer fra en strofe i sangen «Anne Knutsdotter» av Claus Pavels Riis: «Vi bur oppå ein plass der som ingen skulle tru at nokon kunne bu».

Hver episode skildrer hverdagen til ett menneske eller én familie som bor langt utenfor allfarvei et sted i Norge.

## Popularitet
*Der ingen skulle tru at nokon kunne bu* er en populær serie i Norge. Selv etter at stadig flere TV-kanaler og strømmeplattformer er kommet til, har serien klart seg godt både i en tøffere konkurranse og i overgangen til stadig mer digital seeing. 2024-sesongen er blitt sett av over en million seere i snitt, og var blant de mest sette programmene i NRK TV det året.

Programmet er også populært i Sverige, og har vært sendt på SVT siden 2003. Serien blir også vist i Danmark.

## Priser
*Der ingen skulle tru at nokon kunne bu* og serieskaperne har fått en rekke utmerkelser, blant andre disse:

* Gullruten 2008: programmet fikk prisen «beste magasin- eller livsstilsprogram»
* Gullruten 2009: Bruaset mottok Folkets TV-pris
* Gullruten 2015: Bruaset mottok Gullrutens hederspris
* Kringkastingssjefens språkpris 2018 til Uglum for «ein nynorskbruk som kler landskapet i programmet»
* Kringkastingsprisen 2020 tildelt Uglum
* Gullruten 2021: Torje Bjellaas mottok fagprisen i klassen beste foto énkamera, underholdning for sitt fotoarbeid på serien
* Prix Circom 2025: Vinner av Commended-pris i kategorien Drama and Entertainment.

### Nominasjoner
* Nominert til Gullruten 2016 i klassen beste livsstilsprogram
* Nominert til Gullruten 2025 i klassen beste reality- og livsstilsprogram
* Nominert til Gullruten 2025 i klassen beste foto enkamera – underholdning ved 
* Nominert til Gullruten 2025 i klassen beste regi enkamera – underholdning ved 
*  nominert til Gullruten 2025 i klassen årets deltaker

## Avleggere
En rekke oppfølgingsprogram er blitt laga, mellom anna en hel serie om gården Røneset. Denne fikk navnet *[[Severin (TV-serie)|Severin]]*, etter fornavnet på han som bodde på gården da programmene ble laget. Det har blitt laga tre sesonger av *Severin*.

*Der ingen skulle tru at nokon kunne bu* inspirerte også til andre tv-program, som *[[Glimt av Norge (programserie)|Glimt av Norge]]*. Denne serien med kortdokumentarer hadde premiere i 2010 og er laga i ti sesonger per 2021.

## Episoder

### Sesong 1

### Sesong 2

### Sesong 3

### Sesong 4

### Sesong 5

### Sesong 6

### Sesong 7

### Sesong 8

### Sesong 9

### Sesong 10

### Sesong 11

### Sesong 12

### Sesong 13

### Sesong 14

### Sesong 15

### Sesong 16

### Sesong 17

### Sesong 18

### Sesong 19

### Sesong 20

### Sesong 21

### Sesong 22

### Sesong 23

### Sesong 24

## Referanser


## Eksterne lenker
* Der ingen skulle tru at nokon kunne bu
*